Publication: Magyar Közlöny
Issue: MK-1999-17 (Year: 1999, Number: 17)
Era: 1990-2004
Section: végrehajtásáról rendelkező 217/1997. (XII. 1.) Korm. rendelet (a továbbiakban: Vhr.) 17. §-ának (1) bekezdése
Paragraph Index: 302

(5) A (4) bekezdés szerinti degresszió alóli mentesség a területi ellátásra kijelölt körzet legfeljebb 2400 (gyermekkörzet esetén 1200) főig terjedő lakosságszámra szól. Amennyiben a területi ellátásra kijelölt körzet lakosságszáma meghaladja a 2400 (gyermekkörzet esetén az 1200) főt és a (4) bekezdésben foglalt feltételek fennállnak, a degressziót a 2400 (gyermekkörzet esetén 1200) főt meghaladó bejelentkezett biztosítottak tekintetében kell alkalmazni. A 2400 (gyermekkörzetben 1200) főre figyelembe vehető pontértéket a Pénztár számítja ki évente egyszer, a degresszió alól mentesített háziorvosi szolgálatra jellemző korcsoportos szorzók súlyozott átlaga alapján. A degresszióval korrigált pontszámot — a 3. számú melléklet A) pontja szerinti pontérték helyett — a Pénztár által kiszámított pontérték alapján kell meghatározni.

Source: https://magyarkozlony.hu/hivatalos-lapok/c30685b645dbd9ac29411b44cbd7ba4601859dd2/dokumentumok/4565c160cbaf7697d2f659e03d9298121f3edf06/letoltes